Cin moriyar takaita sauyin yanayi ta hanyar farfado da bishiyoyin gargajiya ba tare da ban ruwa ba: Salon bunkasa ilimi da kwarewa. KUNDIN INGANTATTUN DABARUN AIKI Domin amfanin kananan manoma, kungiyoyin mata da malaman gona
Creators: name: Favretto, Nicola
name: Dallimer, Martin
name: Stringer, Lindsay C
name: Ado, Saminu
name: Yakubu, Ibrahim Baba
name: Jibrin, Jibrin M
name: Barau, Aliyu
Publisher: name: Bayero University, Kano & University of Leeds
Year: 2021

description: Yankin Arewacin Najeriya na fuskantar lalacewar kasar noma sakamakon sauyin yanayi da rashin tsarin amfani da kasar noma ta hanya mai dorewa. Akwai tsananin talauci a yankin, hadi da zaizayerar kasar noma dake haddasa kaura da fadace-fadace, da kin kula da hakkokin mata wadanda talauci yayiwa katutu, da rashin kasar da zasu noma. Mata na dogara da yin aikin hannu da kuma kwadago a cikin gonaki ga rashin kudi da horo da kuma hurumin fadar albarkacin baki. Gwamnatin Najeriya ta fifita tsarin sayen kayan amfanin gona daga hannun manoma da dogaro da tsarin yau da kullum na kula da shukoki da bishiyoyin da suka dade ana cin moriyarsu wadanda basa bukatar ban ruwa domin yaki da dumamar yanayi, da inganta rayuwar al’umma da rage yaduwar talauci ga kananan manoma dake zaune a yankunan karkara.

Domin isar da sako inda ya dace game da shirin farfado da dasa bishiyoyin gargajiya, wannan kundi ya tattara hanyoyi daban-daban mafi dacewa da za a tunkari dasa bishiyoyi da basa bukatar ban ruwa a fadin arewacin Najeriya. Yayi amfani da kasidu da aka samar da tarurruka na masana da sauran rahotannin bincike da aka gudanar a arewacin Najeriya. An samar da kundin ne daga bitoci da aka gudanar a jahohin Kano da Jigawa a cikin watan Agusta na 2021, daya sami halartar masu ruwa da tsaki da kungiyoyi daban-daban na manoma da mata da shugabannin al’umma da masu maganin gargajiya da malaman gona da jami’an gwamnati. Bayan nanne kuma aka kara wani taron bitar a watan Satumbar 2021 inda masana suka yi nazari akan kudurorin da aka cimma a baya ta hanyar karbar shawarwarin masu ruwa da tsaki daban-daban.

An samar da wannan kundi hawa biyu. Wannan da ake magana akai, ya kunshi kananan manoma da mata da malaman gona daya maida hankali wajen koyar da aiki a zahiri. Daya kundin kuma na amfanin hukumomi ne masu bada tallafi da gwamnatoci da kungiyoyin kasa da kasa, ya kuma kunshi takaitaccen bayani na yawan kudin da ake kashewa da irin bishiyoyin da ake zaba a dasa da hanyoyin samar da kudin yin aikin da kuma tabbatar da dorewar tsare-tsaren farfado da bishiyoyi
description: Manufar shiri da tallafin gudnarda shi 

An samar da wannan ingantaccen kundin jagora na horaswa karkashin hadin guiwa tsakanin jami’ar Bayero ta Kano Najeriya da Jami’ar Leeds da ta York a kasar Ingila. An samar da kudin tafiyar da wannan aiki karkashin tallafin shirin UK PACT, Green Recovery Challenge Fund wanda ke da manufar farfado da dasa bishiyoyi domin horar da ma’aikata da zasu tallafi aikin dasa bishiyoyi da basa bukatar ban ruwa da kuma bishiyoyin gargajiya da aka gada kaka da kakanni a tsakkanin kananan manoma a arewacin Najeriya, da kuma rage fitar da iska mai barazana ga yanayi. Ta aiki tare da dukkan masu ruwa da tsaki a kowane mataki, hadakar zata tallafawa Najeriya dan ta cimma burinta na kaiwa gaci a fannin yin ayyuka masu dorewa da cimma muardun karni (SDGs). Nasarar wannan hadaka da ta shafi kasar noma da samar da abinci da yaki da dumamar yanayi ya dogara ne akan shigar da ‘yan kasa cikin shirin. UK PACT ya samar da kudi kimnain Fam miliyan 60 daga Asusun Tallafawa Yaki da Sauyin Yanayi na ICF. Wanna tallafi kuma wani bangare ne na asusun da Birtaniya ta ware Fam biliyan biyar da miliyan 800 (£5.8bn) dan tallafawa asusun yaki da dumamar yanayi na duniya a shekarar 2021. Shirin kuma na samun kudinsa ne kai tsaye daga sashin bunkasa cinikayya da makamashi da masana’antu na kasar wanda akafi sani da Department for Business, Energy and Industrial Strategy (BEIS).